Diit 122
Liak kɛnɛ pal kɛ kui̱ Jɛ-ru-tha-lɛm
(Dit Dee-bid mi la kiɛtkɛ ɛ nɛy tin la wä kä Jɛ-ru-tha-lɛm mi wäkɛ ti̱em runä la̱t thi̱n)
1
Cu lɔcdä tɛɛth mëë cikɛ ɣä
jiök i̱,
“Wanɛ luaak Kuɔth Nhial!”
2
Täämɛ kɔn ti̱n,
ta̱kɔ cuŋä thiekniku
lö Jɛ-ru-tha-lɛm.
3
Jɛ-ru-tha-lɛm ca jɛ la̱t
ce̱tkɛ wec mi ca lɔth
kɛɛl kɛ la̱t.
4
Ɛ jɛn gua̱a̱th in wä thuk
duëli thi̱n,
ji̱ thuk duëli Kuɔth Nhial,
bäkɛn kɛ ɣöö ba Kuoth Nhial
ben la̱r tɛ̈th lɔaac,
ce̱tnikɛ mëë ca la̱r I-thɛ-rɛl.
5
Kɛ ɣöö ɛn wi̱ni ca kɔamni luɔ̱k
la̱th thi̱n,
kɛn kɔamni kuäärä
dhɔaar Dee-bid.
6
Palɛ kɛ kui̱ malä Jɛ-ru-tha-lɛm i̱,
“Ɛ nɛy tin nhɔakɛ
ji̱ ciaŋdiɛn gɔaa.
7
Kä ɛ mal te rɛy pa̱nyniku,
kä ɛ ti̱ecku tin bum
tekɛ mal.”
8
Kä kɛ kui̱ dämaari kɛnɛ mäthnikä,
ɣän bä Jɛ-ru-tha-lɛm jiök i̱,
“Ɛ mal te rɛydu.”
9
Kɛ kui̱ luaak Kuɔth Nhial
ni Kuothda,
ɣän bä pal kɛ kui̱ gɔɔydu.
